title: 2019 m. sausio 28 d. Komisijos įgyvendinimo reglamentas (ES) 2019/144 dėl leidimo naudoti 3-fitazės, gautos iš Komagataella pastoris (CECT 13094), preparatą kaip dedeklinių vištaičių ir retesnių rūšių mėsinių, dedeklinių arba veislinių naminių paukščių lesalų priedą (leidimo turėtojas – „Fertinagro Biotech S.L.“) (Tekstas svarbus EEE.)

text:
31.1.2019

                  LT

                  Europos Sąjungos oficialusis leidinys

                  L 27/8

         KOMISIJOS ĮGYVENDINIMO REGLAMENTAS (ES) 2019/144
         2019 m. sausio 28 d.
         dėl leidimo naudoti 3-fitazės, gautos iš Komagataella pastoris (CECT 13094), preparatą kaip dedeklinių vištaičių ir retesnių rūšių mėsinių, dedeklinių arba veislinių naminių paukščių lesalų priedą (leidimo turėtojas – „Fertinagro Biotech S.L.“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti 3-fitazės, gautos iš Komagataella pastoris (CECT 13094), preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                     (3)

                     prašymas pateiktas dėl leidimo naudoti 3-fitazės, gautos iš Komagataella pastoris (CECT 13094), preparatą kaip dedeklinių vištaičių ir retesnių rūšių mėsinių, dedeklinių arba veislinių naminių paukščių lesalų priedą, skirtiną prie priedų kategorijos „zootechniniai priedai“;

                     (4)

                     Komisijos įgyvendinimo reglamentu (ES) 2017/895 (2) priedų kategorijai „zootechniniai priedai“ priklausantį 3-fitazės, gautos iš Komagataella pastoris (CECT 13094), preparatą leista naudoti dešimt metų kaip mėsinių viščiukų ir vištų dedeklių lesalų priedą;

                     (5)

                     Europos maisto saugos tarnyba (toliau – Tarnyba) 2018 m. vasario 21 d. (3) priimtoje nuomonėje padarė išvadą, kad 3-fitazės, gautos iš Komagataella pastoris (CECT 13094), preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Ji taip pat padarė išvadą, kad šis priedas gali būti veiksmingas siekiant padidinti mėsinių viščiukų fosforo sulaikymą ir kad šią išvadą taip pat galima taikyti dedeklinėms vištaitėms. Kadangi galima pagrįstai manyti, kad veikimo būdas naminiams paukščiams yra toks pats, Tarnyba išvadą dėl veiksmingumo pritaikė retesnių rūšių mėsiniams, dedekliniams arba veisliniams naminiams paukščiams. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                     (6)

                     3-fitazės vertinimas rodo, kad Reglamento (EB) Nr. 1831/2003 5 straipsnyje nustatytos 3-fitazės, gautos iš Komagataella pastoris (CECT 13094), leidimo išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;

                     (7)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. sausio 28 d.

                  Komisijos vardu

                  Pirmininkas

               Jean-Claude JUNCKER

            (1)  OL L 268, 2003 10 18, p. 29.

            (2)  2017 m. gegužės 24 d. Komisijos įgyvendinimo reglamentas (ES) 2017/895 dėl leidimo naudoti 3-fitazės, gautos iš Komagataella pastoris (CECT 13094), preparatą kaip mėsinių viščiukų ir vištų dedeklių pašarų priedą (leidimo turėtojas – „Fertinagro Nutrientes S.L.“). (OL L 138, 2017 5 25, p. 120).

            (3)  EFSA Journal 2018;16(3):5203.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        Aktyvumo vienetai kilograme visaverčio pašaro, kurio drėgnis yra 12 %

                           Zootechninių priedų kategorija. Funkcinė grupė: virškinimo stimuliatoriai

                        4a25

                        „Fertinagro Nutrientes S.L.“

                        3-fitazė
                        EC 3.1.3.8

                           Priedo sudėtis:

                        3-fitazės,
                        gautos iš Komagataella pastoris (CECT 13094), preparatas, kurio mažiausias aktyvumas: 1 000  FTU (1)/ml
                        Skysto pavidalo

                           Veikliosios medžiagos apibūdinimas:

                        3-fitazė (EC 3.1.3.8), gauta iš Komagataella pastoris (CECT 13094)

                           Analizės metodas
                            (2)

                        Kiekybiniam 3-fitazės aktyvumui pašaro priede nustatyti:

                                    —

                                    kolometrinis metodas, pagrįstas fitazės fermentine reakcija, veikiančia fitatą.

                              Kiekybiniam 3-fitazės aktyvumui pašaruose nustatyti:

                                    —

                                    kolometrinis metodas, pagrįstas fitazės fermentine reakcija, veikiančia fitatą (EN ISO 30024).

                        Dedeklinės vištaitės
                        Retesnių rūšių mėsiniai, dedekliniai arba veisliniai naminiai paukščiai

                        —

                        500 FTU

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.

                        2029 m. vasario 20 d.

               (1)  1 FTU – tai fermento, kuris, esant 5,5 pH ir 37 °C temperatūrai iš natrio fitato substrato atpalaiduoja 1 mikromolį neorganinio fosfato per minutę, kiekis.

               (2)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: 2019 m. vasario 8 d. Komisijos įgyvendinimo reglamentas (ES) 2019/238, kuriuo dėl medžiagos ovotransferino klasifikacijos pagal didžiausią leidžiamąją liekanų koncentraciją iš dalies keičiamas Reglamentas (ES) Nr. 37/2010 (Tekstas svarbus EEE.)

text:
11.2.2019

                  LT

                  Europos Sąjungos oficialusis leidinys

                  L 39/4

         KOMISIJOS ĮGYVENDINIMO REGLAMENTAS (ES) 2019/238
         2019 m. vasario 8 d.
         kuriuo dėl medžiagos ovotransferino klasifikacijos pagal didžiausią leidžiamąją liekanų koncentraciją iš dalies keičiamas Reglamentas (ES) Nr. 37/2010
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. gegužės 6 d. Europos Parlamento ir Tarybos reglamentą (EB) Nr. 470/2009, nustatantį Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantį Tarybos reglamentą (EEB) Nr. 2377/90 ir iš dalies keičiantį Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (1), ypač į jo 14 straipsnį kartu su 17 straipsniu,
         atsižvelgdama į 2018 m. liepos 19 d. Veterinarinių vaistų komiteto suformuluotą Europos vaistų agentūros nuomonę,
         kadangi:

                     (1)

                     pagal Reglamento (EB) Nr. 470/2009 17 straipsnį reikalaujama, kad farmakologiškai aktyvių medžiagų, naudojamų Sąjungoje maistiniams gyvūnams skirtuose veterinariniuose vaistuose arba gyvulininkystėje naudojamuose biocidiniuose produktuose, didžiausia leidžiamoji liekanų koncentracija (toliau – DLK) būtų nustatyta reglamentu;

                     (2)

                     Komisijos reglamento (ES) Nr. 37/2010 (2) priedo 1 lentelėje yra išvardytos farmakologiškai aktyvios medžiagos, jų klasifikacija ir DLK gyvūniniuose maisto produktuose;

                     (3)

                     ovotransferinas nėra įtrauktas į tą lentelę;

                     (4)

                     Europos vaistų agentūrai (toliau – EMA) pateikta paraiška nustatyti ovotransferino DLK vištų audiniuose ir kiaušiniuose;

                     (5)

                     EMA, remdamasi Veterinarinių vaistų komiteto nuomone, savo rekomendacijoje nurodė, kad žmonių sveikatai apsaugoti nebūtina nustatyti vištoms taikomos ovotransferino DLK;

                     (6)

                     pagal Reglamento (EB) Nr. 470/2009 5 straipsnį EMA turi svarstyti, ar konkrečiam maisto produktui nustatytą farmakologiškai aktyvių medžiagų DLK galima taikyti kitam maisto produktui, gaunamam iš tos pačios rūšies gyvūnų, arba vienos ar kelių rūšių gyvūnams nustatytą farmakologiškai aktyvių medžiagų DLK – kitų rūšių gyvūnams;

                     (7)

                     EMA nusprendė, kad tikslinga ovotransferino vištų audiniuose klasifikaciją „DLK nebūtina“ ekstrapoliuoti kitų rūšių naminių paukščių audiniams;

                     (8)

                     todėl Reglamentas (ES) Nr. 37/2010 turėtų būti atitinkamai iš dalies pakeistas;

                     (9)

                     šiame reglamente nustatytos priemonės atitinka Veterinarinių vaistų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Reglamento (ES) Nr. 37/2010 priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. vasario 8 d.

                  Komisijos vardu

                  Pirmininkas

               Jean-Claude JUNCKER

            (1)  OL L 152, 2009 6 16, p. 11.

            (2)  2009 m. gruodžio 22 d. Komisijos reglamentas (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose (OL L 15, 2010 1 20, p. 1).

            PRIEDAS
            Į Reglamento (ES) Nr. 37/2010 priedo 1 lentelę abėcėlės tvarka įtraukiamas šios medžiagos įrašas:

                           Farmakologiškai aktyvi medžiaga

                           Žymeklio likutis

                           Gyvūnų rūšis

                           DLK

                           Tiksliniai audiniai

                           Kitos nuostatos (pagal Reglamento (EB) Nr. 470/2009 14 straipsnio 7 dalį)

                           Terapinė klasifikacija

                           „Ovotransferinas

                           NETAIKOMA

                           Gallus gallus domesticus

                           DLK nebūtina

                           NETAIKOMA

                           Tik inhaliacijoms

                           Antiinfekcinė veiklioji medžiaga“

                           Visi naminiai paukščiai, išskyrus Gallus gallus domesticus

                           DLK nebūtina

                           NETAIKOMA

                           Tik inhaliacijoms
                           Nevartotinas gyvūnams, kurių kiaušiniai skirti vartoti


title: 2019 m. vasario 18 d. Tarybos įgyvendinimo reglamentas (ES) 2019/270, kuriuo įgyvendinamas Reglamentas (ES) 2016/1686, kuriuo nustatomos papildomos ribojamosios priemonės, taikomos ISIL („Da'esh“) ir „Al-Qaida“ bei su jomis susijusiems fiziniams ir juridiniams asmenims, subjektams ar organizacijoms

text:
18.2.2019

                  LT

                  Europos Sąjungos oficialusis leidinys

                  LI 46/1

         TARYBOS ĮGYVENDINIMO REGLAMENTAS (ES) 2019/270
         2019 m. vasario 18 d.
         kuriuo įgyvendinamas Reglamentas (ES) 2016/1686, kuriuo nustatomos papildomos ribojamosios priemonės, taikomos ISIL („Da'esh“) ir „Al-Qaida“ bei su jomis susijusiems fiziniams ir juridiniams asmenims, subjektams ar organizacijoms
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. rugsėjo 20 d. Tarybos reglamentą (ES) 2016/1686, kuriuo nustatomos papildomos ribojamosios priemonės, taikomos ISIL („Da'esh“) ir „Al-Qaida“ bei su jomis susijusiems fiziniams ir juridiniams asmenims, subjektams ar organizacijoms (1), ypač į jo 4 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2016 m. rugsėjo 20 d. Taryba priėmė Reglamentą (ES) 2016/1686;

                     (2)

                     atsižvelgiant į nuolatinę grėsmę, kurią kelia ISIL („Da'esh“) ir „Al-Qaida“ bei su jomis susiję fiziniai ir juridiniai asmenys, subjektai ar organizacijos, į Reglamento (ES) 2016/1686 I priede pateiktą fizinių ir juridinių asmenų, subjektų ir organizacijų sąrašą turėtų būti įtrauktas dar vienas asmuo;

                     (3)

                     todėl Reglamento (ES) 2016/1686 I priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (ES) 2016/1686 I priedas iš dalies keičiamas taip, kaip išdėstyta šio reglamento priede.

            2 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. vasario 18 d.

                  Tarybos vardu

                  Pirmininkė

               F. MOGHERINI

            (1)  OL L 255, 2016 9 21, p. 1.

            PRIEDAS
            Į Reglamento (ES) 2016/1686 I priede pateiktą sąrašą įtraukiamas šis asmuo:

                           „4.

                           Brahim el KHAYARI; gimimo data: 1992 m. gegužės 7 d.; gimimo vieta: Nimas (Prancūzija); pilietybė: Prancūzijos.“


title: 2019 m. kovo 22 d. Komisijos įgyvendinimo reglamentas (ES) 2019/481, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga flutianilas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE.)

text:
25.3.2019

                  LT

                  Europos Sąjungos oficialusis leidinys

                  L 82/19

         KOMISIJOS ĮGYVENDINIMO REGLAMENTAS (ES) 2019/481
         2019 m. kovo 22 d.
         kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga flutianilas ir iš dalies keičiamas Komisijos įgyvendinimo reglamento (ES) Nr. 540/2011 priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį,
         kadangi:

                     (1)

                     pagal Reglamento (EB) Nr. 1107/2009 7 straipsnio 1 dalį 2011 m. vasario 23 d. bendrovė „Otsuka AgriTechno Co.“ pateikė Jungtinei Karalystei paraišką patvirtinti veikliąją medžiagą flutianilą;

                     (2)

                     pagal to reglamento 9 straipsnio 3 dalį Jungtinė Karalystė kaip valstybė narė ataskaitos rengėja 2011 m. spalio 21 d. pranešė pareiškėjui, kitoms valstybėms narėms, Komisijai ir Europos maisto saugos tarnybai (toliau – Tarnyba) apie paraiškos priimtinumą;

                     (3)

                     2013 m. birželio 19 d. valstybė narė ataskaitos rengėja pateikė Komisijai vertinimo ataskaitos projektą (kopiją – Tarnybai), kuriame vertinama, ar galima manyti, kad veiklioji medžiaga atitinka Reglamento (EB) Nr. 1107/2009 4 straipsnyje nustatytus patvirtinimo kriterijus;

                     (4)

                     Tarnyba laikėsi Reglamento (EB) Nr. 1107/2009 12 straipsnio 1 dalies nuostatų. Pagal Reglamento (EB) Nr. 1107/2009 12 straipsnio 3 dalį ji paprašė pareiškėjo valstybėms narėms, Komisijai ir Tarnybai pateikti papildomos informacijos. 2014 m. birželio 2 d. valstybė narė ataskaitos rengėja atnaujintos vertinimo ataskaitos projekto forma pateikė Tarnybai papildomos informacijos vertinimą;

                     (5)

                     2014 m. liepos 29 d. Tarnyba pareiškėjui, valstybėms narėms ir Komisijai pranešė savo išvadą (2) dėl to, ar galima manyti, kad veiklioji medžiaga flutianilas atitinka Reglamento (EB) Nr. 1107/2009 4 straipsnyje nustatytus patvirtinimo kriterijus. Tarnyba suteikė visuomenei galimybę susipažinti su šia išvada;

                     (6)

                     Tarnyba padarė išvadą, kad flutianilas turėtų būti klasifikuojamas kaip 2 kategorijos kancerogenas ir 2 kategorijos toksiška reprodukcijai medžiaga (neigiamas poveikis vystymuisi). Todėl laikyta, kad veiklioji medžiaga flutianilas neatitinka Reglamento (EB) Nr. 1107/2009 4 straipsnio 1 dalyje nurodytų patvirtinimo kriterijų;

                     (7)

                     2014 m. gruodžio 4 d. valstybė narė ataskaitos rengėja pranešė apie savo ketinimą pateikti prašymą dėl suderintos klasifikacijos pagal Europos Parlamento ir Tarybos reglamento (EB) Nr. 1272/2008 (3) nuostatas. Pagal tą pasiūlymą buvo netikslinga flutianilą klasifikuoti kaip kancerogeną arba toksišką reprodukcijai medžiagą ir todėl laikyta, kad flutianilas atitinka Reglamento (EB) Nr. 1107/2009 4 straipsnio 1 dalyje nustatytus patvirtinimo kriterijus. 2015 m. vasario 23 d. Jungtinė Karalystė pateikė paraišką Europos cheminių medžiagų agentūrai;

                     (8)

                     2015 m. gruodžio 10 d. Komisija pateikė Augalų, gyvūnų, maisto ir pašarų nuolatiniam komitetui flutianilo nepatvirtinimo peržiūros ataskaitos projektą. Atsižvelgdama į galimą poveikį sprendimo priėmimui, Komisija, prieš pateikdama reglamento projektą Augalų, gyvūnų, maisto ir pašarų nuolatiniam komitetui, nusprendė palaukti klasifikavimo pagal Reglamentą (EB) Nr. 1272/2008 proceso rezultatų;

                     (9)

                     2016 m. kovo mėn. Europos cheminių medžiagų agentūros rizikos vertinimo komitetas pasiūlė neklasifikuoti veikliosios medžiagos flutianilo kaip kancerogeno arba toksiškos reprodukcijai medžiagos (4). Europos Komisijos prašymu 2018 m. liepos 5 d. Tarnyba paskelbė pareiškimą dėl suderintos klasifikacijos poveikio veikliosios medžiagos flutianilo kaip pesticido keliamos rizikos vertinimo tarpusavio peržiūros išvadoms (5). Tame pareiškime Tarnyba pripažino, kad Europos cheminių medžiagų agentūros rizikos vertinimo komiteto pasiūlyta suderinta klasifikacija, remiantis nauja papildoma informacija, skyrėsi nuo laikinosios klasifikacijos, naudotos Tarnybos išvadoje. 2018 m. spalio 4 d. veiklioji medžiaga flutianilas buvo įtraukta į Reglamento (EB) Nr. 1272/2008 VI priedo 3 dalį ir nebuvo klasifikuota kaip kancerogenas arba toksiška reprodukcijai medžiaga (6);

                     (10)

                     Komisija peržiūrėjo peržiūros ataskaitos projektą, kad palygintų klasifikavimo proceso rezultatus, ir 2018 m. kovo 20 d. pateikė jį pareiškėjui pastaboms pateikti kartu su reglamento projektu. 2018 m. kovo 21 d. dokumentai buvo pateikti Augalų, gyvūnų, maisto ir pašarų nuolatiniam komitetui;

                     (11)

                     paskelbus Tarnybos pranešimą, 2018 m. spalio 24 d. Komisija pateikė Augalų, gyvūnų, maisto ir pašarų nuolatiniam komitetui patikslintą peržiūros ataskaitą ir reglamento projektą, kuriuo nustatoma, kad flutianilas yra patvirtinamas;

                     (12)

                     pareiškėjui buvo suteikta galimybė pateikti pastabų dėl patikslintos peržiūros ataskaitos ir Tarnybos pranešimo;

                     (13)

                     dėl naujų endokrininės sistemos ardomųjų savybių nustatymo kriterijų, nustatytų Komisijos reglamentu (ES) 2018/605 (7), taikomu nuo 2018 m. lapkričio 10 d., ir remiantis bendromis endokrininę sistemą ardančių medžiagų nustatymo gairėmis (8), remiantis Tarnybos išvadose pateikta informacija, yra labai mažai tikėtina, kad flutianilas yra endokrininę sistemą ardanti medžiaga ir pasižymi estrogeniniu, androgeniniu, tiroidiniu ir steroidiniu veikimo būdu. Nors pastebėtas poveikis skydliaukei (svorio padidėjimas), poveikis pasireiškė tik jei buvo suvartojamos didžiausios dozės, viršijančios didžiausią leidžiamą dozę pagal tyrimo, kurį atlikus toks poveikis pastebėtas, tipą. Pastebėtas poveikis sėklidėms, prostatai ir gimdai (histopatologiniai pokyčiai) neviršija ankstesnių kontrolinių verčių arba jis nebuvo replikuotas toksinio poveikio dviejų kartų reprodukcijai tyrime ir neturėjo įtakos vaisingumo parametrams. Toksinio poveikio dviejų kartų reprodukcijai tyrimas atliktas pagal bandymų protokolą, vadovaujantis naujausiomis EBPO gairėmis (9), kaip nustatyta bendrose endokrininę sistemą ardančių medžiagų nustatymo gairėse, ir nebuvo nustatyta jokio poveikio nuo endokrininės sistemos priklausantiems reprodukciniams ir vystymosi parametrams, kaip antai poravimosi laikotarpio trukmė, poravimosi indeksas, vidutinis implantacijos vietų skaičius, apyvarpės atsiskyrimas ir makšties atsidarymas;

                     (14)

                     nustatyta, kad yra laikomasi Reglamento (EB) Nr. 1107/2009 4 straipsnyje nustatytų patvirtinimo kriterijų, kai bent vienas augalų apsaugos produktas, kurio sudėtyje yra šios veikliosios medžiagos, naudojamas pagal vieną ar kelias tipiškas paskirtis, visų pirma peržiūros ataskaitoje išnagrinėtas ir išsamiai aprašytas paskirtis;

                     (15)

                     todėl tikslinga flutianilą patvirtinti;

                     (16)

                     tačiau pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas ir apribojimus. Visų pirma, yra tikslinga reikalauti papildomos patvirtinamosios informacijos, kad, be kita ko, būtų patvirtinta, jog flutianilas nėra endokrininę sistemą ardanti medžiaga pagal Reglamento (EB) Nr. 1107/2009 II priedo 3.6.5 ir 3.8.2 punktus, siekiant padidinti pasitikėjimą pagal Reglamento (EB) Nr. 1107/2009 II priedo 2.2. punkto b papunktį 13 konstatuojamojoje dalyje Komisijos padaryta išvada;

                     (17)

                     pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (10) priedas turėtų būti atitinkamai iš dalies pakeistas;

                     (18)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Veikliosios medžiagos patvirtinimas
            Pagal I priede nustatytas sąlygas patvirtinama tame priede nurodyta veiklioji medžiaga flutianilas.

            2 straipsnis
            Įgyvendinimo reglamento (ES) Nr. 540/2011 pakeitimai
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.

            3 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. kovo 22 d.

                  Komisijos vardu

                  Pirmininkas

               Jean-Claude JUNCKER

            (1)  OL L 309, 2009 11 24, p. 1.

            (2)  EFSA Journal 2014;12(8):3805 [89 pp.]. doi: 10.2903/j.efsa.2014.3805.

            (3)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).

            (4)  Committee for Risk Assessment (RAC) Opinion proposing harmonised classification and labelling at ES level of Flutianil (ISO);(2Z)-{[2-fluoro-5-(trifluoromethyl)phenyl]thio}[3-(2-methoxyphenyl)-1,3-thiazolidin-2-ylidene] acetonitrile, EC Number: -, CAS Number: 958647-10-4 CLH-O-0000001412-86-101/F. Priimta 2016 m. kovo 10 d.
         https://echa.europa.eu/documents/10162/efc05a0b-a819-51d6-6f43-5396ee76e29f.

            (5)  EFSA Journal 2018;16(7):5383 [19 pp.]. doi: 10.2903/j.efsa.2018.5383.

            (6)  2018 m. spalio 4 d. Komisijos reglamentas (ES) 2018/1480, kuriuo, derinant prie technikos ir mokslo pažangos, iš dalies keičiamas Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo ir ištaisomas Komisijos reglamentas (ES) 2017/776 (OL L 251, 2018 10 5, p. 1).

            (7)  2018 m. balandžio 19 d. Komisijos reglamentas (ES) 2018/605, kuriuo nustatomi moksliniai endokrininės sistemos ardomųjų savybių nustatymo kriterijai ir iš dalies keičiamas Reglamento (EB) Nr. 1107/2009 II priedas (OL L 101, 2018 4 20, p. 33).

            (8)  Guidance for the identification of endocrine disruptors in the context of Regulations (ES) No 528/2012 and (EC) No 1107/2009. https://efsa.onlinelibrary.wiley.com/doi/epdf/10.2903/j.efsa.2018.5311.

            (9)  OECD (Organisation for Economic Co-operation and Development), 2001. Test No. 416: Two-Generation Reproduction Toxicity. In: OECD Guidelines for the Testing of Chemicals, Section 4. OECD Publishing, Paris. 13 pp. https://doi.org/10.1787/9789264070868-en.

            (10)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            I PRIEDAS

                        Bendrinis pavadinimas, identifikaciniai numeriai

                        IUPAC pavadinimas

                        Grynumas (1)

                        Patvirtinimo data

                        Patvirtinimo galiojimo termino pabaiga

                        Konkrečios nuostatos

                        Flutianilas
                        CAS Nr. [958647-10-4]
                        CIPAC Nr. 835

                        (Z)-[3-(2-metoksifenil)-1,3-tiazolidin-2-iliden](α,α,α,4-tetrafluor-m-toliltio)acetonitrilas

                        ≥ 985 g/kg

                        2019 m. balandžio 14 d.

                        2029 m. balandžio 14 d.

                        Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į flutianilo peržiūros ataskaitos išvadas, visų pirma į jos I ir II priedėlius.
                        Atlikdamos šį bendrą vertinimą valstybės narės ypatingą dėmesį skiria:

                                    —

                                    su medžiaga dirbančių asmenų ir darbuotojų saugai,

                                    —

                                    rizikai vandens organizmams,

                                    —

                                    požeminiam vandeniui metabolitų keliamai rizikai, kai medžiaga naudojama ypatingomis dirvožemio arba klimatinėmis sąlygomis.

                              Naudojimo sąlygose prireikus nurodomos rizikos mažinimo priemonės.
                        Pareiškėjas Komisijai, valstybėms narėms ir Tarnybai pateikia patvirtinamąją informaciją, susijusią su:

                                    1.

                                    technine pagamintos veikliosios medžiagos specifikacija (grindžiama komercinio masto produkcija) ir toksiškumo tyrimams naudotų medžiagų partijų atitiktimi patvirtintai techninei specifikacijai;

                                    2.

                                    vandens apdorojimo procesų poveikiu paviršiniame ir požeminiame vandenyje esančių liekanų pobūdžiui, kai paviršinis ar požeminis vanduo yra išgaunamas geriamajam vandeniui;

                                    3.

                                    atnaujintu pateiktos informacijos vertinimu, ir, prireikus, papildoma informacija, patvirtinančia, kad flutianilas nėra endokrininę sistemą ardanti medžiaga pagal Reglamento (EB) Nr. 1107/2009 II priedo 3.6.5 ir 3.8.2 punktus, taip pat taikant ECHA ir EFSA endokrininę sistemą ardančių medžiagų nustatymo gaires (2).

                              Pareiškėjas pateikia šią informaciją:

                                    —

                                    1 punkte nurodytą informaciją iki 2020 m. balandžio 14 d.,

                                    —

                                    2 punkte nurodytą informaciją – per dvejus metus nuo tada, kai Komisija paviešino rekomendacinį dokumentą dėl vandens apdorojimo procesų poveikio paviršiniame ir požeminiame vandenyje esančių liekanų pobūdžiui vertinimo, ir

                                    —

                                    3 punkte nurodytą informaciją iki 2021 m. balandžio 14 d.

               (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.

               (2)  Guidance for the identification of endocrine disruptors in the context of Regulations (ES) No 528/2012 and (EC) No 1107/2009. EFSA Journal 2018;16(6):5311; ECHA-18-G-01-EN

            II PRIEDAS
            Įgyvendinimo reglamento (ES) Nr. 540/2011 priedo B dalis papildoma šiuo įrašu:

                           „133

                           Flutianilas
                           CAS Nr. [958647-10-4]
                           CIPAC Nr. 835

                           (Z)-[3-(2-metoksifenil)-1,3-tiazolidin-2-iliden](α,α,α,4-tetrafluor-m-toliltio)acetonitrilas

                           ≥ 985 g/kg

                           2019 m. balandžio 14 d.

                           2029 m. balandžio 14 d.

                           Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į flutianilo peržiūros ataskaitos išvadas, visų pirma į jos I ir II priedėlius.
                           Atlikdamos šį bendrą vertinimą valstybės narės ypatingą dėmesį skiria:

                                       —

                                       su medžiaga dirbančių asmenų ir darbuotojų saugai,

                                       —

                                       rizikai vandens organizmams,

                                       —

                                       požeminiam vandeniui metabolitų keliamai rizikai, kai medžiaga naudojama ypatingomis dirvožemio arba klimatinėmis sąlygomis.

                                 Naudojimo sąlygose prireikus nurodomos rizikos mažinimo priemonės.
                           Pareiškėjas Komisijai, valstybėms narėms ir Tarnybai pateikia patvirtinamąją informaciją, susijusią su:

                                       1.

                                       technine pagamintos veikliosios medžiagos specifikacija (grindžiama komercinio masto produkcija) ir toksiškumo tyrimams naudotų medžiagų partijų atitiktimi patvirtintai techninei specifikacijai;

                                       2.

                                       vandens apdorojimo procesų poveikiu paviršiniame ir požeminiame vandenyje esančių liekanų pobūdžiui, kai paviršinis ar požeminis vanduo yra išgaunamas geriamajam vandeniui;

                                       3.

                                       atnaujintu pateiktos informacijos vertinimu, ir, prireikus, papildoma informacija, patvirtinančia, kad flutianilas nėra endokrininę sistemą ardanti medžiaga pagal Reglamento (EB) Nr. 1107/2009 II priedo 3.6.5 ir 3.8.2 punktus, taip pat taikant ECHA ir EFSA endokrininę sistemą ardančių medžiagų nustatymo gaires (*1).

                                 Pareiškėjas pateikia šią informaciją:

                                       —

                                       1 punkte nurodytą informaciją iki 2020 m. balandžio 14 d.,

                                       —

                                       2 punkte nurodytą informaciją – per dvejus metus nuo tada, kai Komisija paviešino rekomendacinį dokumentą dėl vandens apdorojimo procesų poveikio paviršiniame ir požeminiame vandenyje esančių liekanų pobūdžiui vertinimo, ir

                                       —

                                       3 punkte nurodytą informaciją iki 2021 m. balandžio 14 d.

               (*1)  Guidance for the identification of endocrine disruptors in the context of Regulations (ES) No 528/2012 and (EC) No 1107/2009. EFSA Journal 2018;16(6):5311; ECHA-18-G-01-EN“


title: 2019 m. kovo 22 d. Komisijos įgyvendinimo reglamentas (ES) 2019/482, kuriuo iš dalies keičiamas Komisijos įgyvendinimo reglamentas (ES) 2016/1368, kuriuo pagal Europos Parlamento ir Tarybos reglamentą (ES) 2016/1011 nustatomas finansų rinkose naudojamų ypatingos svarbos lyginamųjų indeksų sąrašas (Tekstas svarbus EEE.)

text:
25.3.2019

                  LT

                  Europos Sąjungos oficialusis leidinys

                  L 82/26

         KOMISIJOS ĮGYVENDINIMO REGLAMENTAS (ES) 2019/482
         2019 m. kovo 22 d.
         kuriuo iš dalies keičiamas Komisijos įgyvendinimo reglamentas (ES) 2016/1368, kuriuo pagal Europos Parlamento ir Tarybos reglamentą (ES) 2016/1011 nustatomas finansų rinkose naudojamų ypatingos svarbos lyginamųjų indeksų sąrašas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1011 dėl indeksų, kurie kaip lyginamieji indeksai naudojami finansinėse priemonėse ir finansinėse sutartyse arba siekiant įvertinti investicinių fondų veiklos rezultatus, kuriuo iš dalies keičiami direktyvos 2008/48/EB ir 2014/17/ES bei Reglamentas (ES) Nr. 596/2014 (1), ypač į jo 20 straipsnio 1 dalį,
         kadangi:

                     (1)

                     lyginamieji indeksai atlieka svarbų vaidmenį nustatant daugelio finansinių priemonių ir finansinių sutarčių kainą ir vertinant daugelio investicinių fondų veiklos rezultatus. Teikiant lyginamųjų indeksų duomenis ir juos administruojant daugeliu atvejų kyla rizika, kad jais bus manipuliuojama, o tai atliekantys asmenys dažnai susiduria su interesų konfliktais;

                     (2)

                     tam, kad galėtų atlikti savo vaidmenį ekonomikoje, lyginamieji indeksai turi atspindėti pagrindinę rinką arba ekonomikos realiją, kurią numatyta jais įvertinti. Jei lyginamasis indeksas nebeatspindi pagrindinės rinkos, pavyzdžiui, tarpbankinių palūkanų normų, kyla rizika, kad tai padarys neigiamą poveikį, inter alia, rinkos vientisumui, namų ūkių finansavimui (paskolomis ir hipotekos paskolomis) ir įmonių finansavimui Sąjungoje;

                     (3)

                     rizika naudotojams, rinkoms ir Sąjungos ekonomikai paprastai padidėja, kai su konkrečiu lyginamuoju indeksu susietų finansinių priemonių, finansinių sutarčių ir investicinių fondų bendra vertė yra didelė. Todėl Reglamentu (ES) 2016/1011 nustatomos skirtingos lyginamųjų indeksų kategorijos ir numatomi papildomi reikalavimai, kuriais užtikrinamas tam tikrų lyginamųjų indeksų, kurie laikomi ypatingos svarbos lyginamaisiais indeksais, teisingumas ir pagrįstumas, įskaitant kompetentingų institucijų įgaliojimą tam tikromis sąlygomis pavesti teikti ypatingos svarbos lyginamojo indekso duomenis ar jį administruoti;

                     (4)

                     pagal Reglamento (ES) 2016/1011 20 straipsnio 1 dalį Komisija yra įgaliota priimti įgyvendinimo aktus, kuriais nustato ir bent kas dvejus metus peržiūri ypatingos svarbos lyginamųjų indeksų sąrašą;

                     (5)

                     Komisijos įgyvendinimo reglamentu (ES) 2016/1368 (2) pagal Reglamentą (ES) 2016/1011 nustatytas finansų rinkose naudojamų ypatingos svarbos lyginamųjų indeksų sąrašas;

                     (6)

                     pagal Reglamento (ES) 2016/1011 20 straipsnio 1 dalies b punktą lyginamieji indeksai gali būti įtraukti į ypatingos svarbos lyginamųjų indeksų sąrašą, jei tie lyginamieji indeksai yra pagrįsti duomenimis, pateiktais duomenų teikėjų, kurių dauguma yra vienoje valstybėje narėje, ir toje valstybėje narėje jie laikomi ypatingos svarbos lyginamaisiais indeksais;

                     (7)

                     2018 m. spalio 10 d. Lenkijos kompetentinga institucija „Komisja Nadzoru Finansowego“ (toliau – KNF) pranešė Europos vertybinių popierių ir rinkų institucijai (toliau – ESMA) apie savo pasiūlymą pagal Reglamento (ES) 2016/1011 20 straipsnio 1 dalies b punktą pripažinti Varšuvos tarpbankinę palūkanų normą (toliau – WIBOR) ypatingos svarbos lyginamuoju indeksu, nes jis yra ypatingos svarbos Lenkijoje ir yra grindžiamas duomenų teikėjų, kurie visi yra Lenkijoje, pateiktais duomenimis;

                     (8)

                     WIBOR – pagrindinė palūkanų norma, pagrįsta palūkanų normų, kuriomis Lenkijos pinigų rinkoje veikiantys bankai nori skirtingais terminais skolinti vienas kitam neužtikrintas lėšas, vidurkiu. 2018 m. spalio 10 d. WIBOR bankų grupėje dalyvavo vienuolika bankų, kurie visi yra Lenkijoje;

                     (9)

                     Europos vertybinių popierių ir rinkų institucijai pateiktame vertinime KNF padarė išvadą, kad nustojus teikti WIBOR arba ją teikiant remiantis pradiniais duomenimis arba duomenų teikėjų grupe, kurie nebeatspindi pagrindinės rinkos arba ekonomikos realijos, galėtų būti padarytas didelis neigiamas poveikis finansų rinkų veikimui Lenkijoje;

                     (10)

                     iš KNF vertinimo matyti, kad 60 % visų namų ūkiams suteiktų paskolų Lenkijoje ir 70,1 % negrąžintų hipotekos paskolų yra paremtos WIBOR. Nuo 2013 m. pasirašytose hipotekos sutartyse WIBOR taikymas išaugo iki 98,5 %. Be to, WIBOR naudojama nustatant beveik 26 % visos nominalios Lenkijos obligacijų vertės atkarpos mokėjimus. KNF taip pat pateikė duomenis, rodančius, kad WIBOR yra naudojama nustatant palūkanų normų ne biržos išvestinių finansinių priemonių, kurių neapmokėta nominalioji suma sudaro 366 mlrd. EUR, kainą. Galiausiai, remdamasi tyrimu KNF padarė išvadą, kad WIBOR naudojama investiciniuose fonduose, kurių bendra grynoji turto vertė sudaro 2,6 mlrd. EUR. Bendra su WIBOR susietų finansinių priemonių ir finansinių sutarčių vertė yra didesnė už Lenkijos bendrąjį nacionalinį produktą. Vertinime padaryta išvada, kad WIBOR yra labai svarbi norint užtikrinti finansinį stabilumą ir rinkos vientisumą Lenkijoje ir kad nustojus teikti WIBOR arba jai tapus nepatikima tai galėtų turėti didelį neigiamą poveikį finansų rinkų veikimui Lenkijoje ir bendrovėms bei vartotojams, nes ji taikoma paskoloms, vartojimo kredito produktams ir naudojama investiciniuose fonduose;

                     (11)

                     2018 m. lapkričio 8 d. ESMA nusiuntė Komisijai savo nuomonę, kurioje išdėstė, kad KNF atsižvelgė į visus aspektus ir kriterijus, įtrauktus į Reglamento (ES) 2016/1011 20 straipsnio 3 dalį, ir kad ji pateikė kiekybinių duomenų, pagrindžiančių, kodėl reikia WIBOR pripažinti ypatingos svarbos lyginamuoju indeksu, taip pat analitinius motyvus, kuriais pabrėžiama WIBOR svarba Lenkijos ekonomikai;

                     (12)

                     todėl Įgyvendinimo reglamentas (ES) 2016/1368 turėtų būti atitinkamai iš dalies pakeistas;

                     (13)

                     atsižvelgiant į ypatingą WIBOR svarbą, platų naudojimą ir vaidmenį paskirstant kapitalą Lenkijoje, šis reglamentas turėtų įsigalioti skubos tvarka;

                     (14)

                     šiame reglamente numatytos priemonės atitinka Europos vertybinių popierių komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2016/1368 priedas pakeičiamas šio reglamento priedo tekstu.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. kovo 22 d.

                  Komisijos vardu

                  Pirmininkas

               Jean-Claude JUNCKER

            (1)  OL L 171, 2016 6 29, p. 1.

            (2)  2016 m. rugpjūčio 11 d. Komisijos įgyvendinimo reglamentas (ES) 2016/1368, kuriuo pagal Europos Parlamento ir Tarybos reglamentą (ES) 2016/1011 nustatomas finansų rinkose naudojamų ypatingos svarbos lyginamųjų indeksų sąrašas (OL L 217, 2016 8 12, p. 1).

            PRIEDAS

                     „PRIEDAS

                        Ypatingos svarbos lyginamųjų indeksų sąrašas pagal Reglamento (ES) 2016/1011 20 straipsnio 1 dalį

                                 Nr.

                                 Lyginamasis indeksas

                                 Administratorius

                                 Vieta

                                 1

                                 euro tarpbankinio skolinimo palūkanų norma (EURIBOR®)

                                 Europos pinigų rinkų institutas (EMMI)

                                 Briuselis, Belgija

                                 2

                                 euro vienos nakties palūkanų vidurkio indeksas (EONIA®)

                                 Europos pinigų rinkų institutas (EMMI)

                                 Briuselis, Belgija

                                 3

                                 Londono tarpbankinė palūkanų norma (LIBOR)

                                 ICE lyginamųjų indeksų administracija (IBA)

                                 Londonas, Jungtinė Karalystė

                                 4

                                 Stokholmo tarpbankinė palūkanų norma (STIBOR)

                                 Švedijos bankininkų asociacija („Svenska Bankföreningen“)

                                 Stokholmas, Švedija

                                 5

                                 Varšuvos tarpbankinė palūkanų norma (WIBOR)

                                 GPW Benchmarks S.A.

                                 Varšuva, Lenkija

               “


title: 2019 m. gegužės 7 d. Komisijos įgyvendinimo reglamentas (ES) 2019/706, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos karvono patvirtinimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE.)

text:
8.5.2019

                  LT

                  Europos Sąjungos oficialusis leidinys

                  L 120/11

         KOMISIJOS ĮGYVENDINIMO REGLAMENTAS (ES) 2019/706
         2019 m. gegužės 7 d.
         kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos karvono patvirtinimas ir iš dalies keičiamas Komisijos įgyvendinimo reglamento (ES) Nr. 540/2011 priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį,
         kadangi:

                     (1)

                     Komisijos direktyva 2008/44/EB (2) karvonas įtrauktas į Tarybos direktyvos 91/414/EEB (3) I priedą kaip veiklioji medžiaga;

                     (2)

                     į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;

                     (3)

                     Įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos karvono patvirtinimas nustoja galioti 2019 m. liepos 31 d.;

                     (4)

                     paraiška dėl veikliosios medžiagos karvono patvirtinimo pratęsimo buvo pateikta pagal Komisijos įgyvendinimo reglamento (ES) Nr. 844/2012 (5) 1 straipsnį per tame straipsnyje nustatytą laikotarpį;

                     (5)

                     pareiškėjas pateikė papildomus dokumentų rinkinius, kurių reikalaujama pagal Įgyvendinimo reglamento (ES) Nr. 844/2012 6 straipsnį. Ataskaitą rengianti valstybė narė nustatė, kad paraiška išsami;

                     (6)

                     ataskaitą rengianti valstybė narė, konsultuodamasi su bendrai ataskaitą rengiančia valstybe nare, parengė patvirtinimo pratęsimo vertinimo ataskaitą ir 2017 m. gegužės 31 d. pateikė ją Europos maisto saugos tarnybai (toliau – Tarnyba) ir Komisijai;

                     (7)

                     Tarnyba patvirtinimo pratęsimo vertinimo ataskaitą perdavė pareiškėjui ir valstybėms narėms, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomo dokumentų rinkinio santrauką;

                     (8)

                     2018 m. liepos 12 d. Tarnyba pateikė Komisijai išvadą (6), ar galima manyti, kad karvonas atitinka Reglamento (EB) Nr. 1107/2009 4 straipsnyje nustatytus patvirtinimo kriterijus. 2019 m. sausio 24 d. Komisija pateikė karvono patvirtinimo pratęsimo pradinį ataskaitos projektą Augalų, gyvūnų, maisto ir pašarų nuolatiniam komitetui;

                     (9)

                     pareiškėjui buvo suteikta galimybė pateikti pastabų dėl patvirtinimo pratęsimo ataskaitos projekto;

                     (10)

                     dėl naujų Komisijos reglamentu (ES) 2018/605 (7) nustatytų endokrininės sistemos ardomųjų savybių nustatymo kriterijų Tarnybos išvadoje teigiama, kad labai mažai tikėtina, jog karvonas yra endokrininę sistemą ardanti medžiaga dėl estrogeninio, androgeninio, tiroidogeninio ir steroidogeninio poveikio. Be to, turimi duomenys ir Tarnybos atliktas mokslinis rizikos vertinimas rodo, kad karvonas neturėtų turėti endokrininę sistemą ardančio poveikio. Taigi Komisija mano, kad karvonas neturi būti laikomas turinčiu endokrininės sistemos ardomųjų savybių;

                     (11)

                     nustatyta, kad Reglamento (EB) Nr. 1107/2009 4 straipsnyje nustatytų patvirtinimo kriterijų yra laikomasi, kai bent vienas augalų apsaugos produktas, kurio sudėtyje yra veikliosios medžiagos karvono, naudojamas pagal vieną ar kelias tipiškas paskirtis;

                     (12)

                     karvono patvirtinimo pratęsimo rizikos vertinimas grindžiamas nedideliu tipiško naudojimo paskirčių skaičiumi, tačiau dėl to neapribojamos augalų apsaugos produktų, kurių sudėtyje yra karvono, leidžiamos naudojimo paskirtys. Todėl nėra tikslinga toliau riboti šios medžiagos kaip augalų augimo reguliatoriaus naudojimą. Todėl karvono patvirtinimą tikslinga pratęsti;

                     (13)

                     todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

                     (14)

                     šis reglamentas turėtų būti taikomas nuo tos dienos, kai baigia galioti veikliosios medžiagos karvono patvirtinimas;

                     (15)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Veikliosios medžiagos patvirtinimo pratęsimas
            I priede nurodytos veikliosios medžiagos karvono patvirtinimas pratęsiamas pagal tame priede nustatytas sąlygas.

            2 straipsnis
            Įgyvendinimo reglamento (ES) Nr. 540/2011 pakeitimai
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.

            3 straipsnis
            Įsigaliojimas ir taikymo pradžios data
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2019 m. rugpjūčio 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. gegužės 7 d.

                  Komisijos vardu

                  Pirmininkas

               Jean-Claude JUNCKER

            (1)  OL L 309, 2009 11 24, p. 1.

            (2)  2008 m. balandžio 4 d. Komisijos direktyva 2008/44/EB, iš dalies keičianti Tarybos direktyvą 91/414/EEB ir kuria įtraukiamos veikliosios medžiagos bentiavalikarbas, boskalidas, karvonas, fluoksastrobinas, Paecilomyces lilacinus ir protiokonazolas (OL L 94, 2008 4 5, p. 13).

            (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

            (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

            (6)  EFSA Journal 2018;16(7):5390. EFSA (Europos maisto ir saugos tarnyba), 2018 m. Conclusion on the peer review of the pesticide risk assessment of the active substance carvone. Pateikta internete adresu www.efsa.europa.eu.

            (7)  2018 m. balandžio 19 d. Komisijos reglamentas (ES) 2018/605, kuriuo nustatomi moksliniai endokrininės sistemos ardomųjų savybių nustatymo kriterijai ir iš dalies keičiamas Reglamento (EB) Nr. 1107/2009 II priedas. (OL L 101, 2018 4 20, p. 33).

            I PRIEDAS

                        Įprastas pavadinimas, identifikavimo numeriai

                        IUPAC pavadinimas

                        Grynumas (1)

                        Patvirtinimo data

                        Patvirtinimo galiojimo pabaiga

                        Konkrečios nuostatos

                        Karvonas
                        244-16-8 (d-karvonas = S-karvonas = (+)-karvonas)
                        Karvonas: 602
                        d-karvonas: nepriskirtas

                        (S)-5-izopropenil-2-metilcikloheks-2-en-1-onas
                        arba
                        (S)-p-menta-6,8-dien-2-onas

                        923 g/kg d-karvono

                        2019 m. rugpjūčio 1 d.

                        2034 m. liepos 31 d.

                        Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į karvono patvirtinimo pratęsimo ataskaitos išvadas, visų pirma į jos I ir II priedėlius.
                        Atlikdamos šį bendrą vertinimą valstybės narės ypatingą dėmesį skiria:

                                    —

                                    su šia medžiaga dirbančių asmenų saugai, užtikrindamos, kad naudojimo sąlygose būtų reikalavimas naudoti tinkamas asmens apsaugos priemones.

                              Naudojimo sąlygose prireikus nurodomos rizikos mažinimo priemonės. Visų pirma, reikia atkreipti dėmesį į būtiną laiko tarpą, po kurio galima įeiti į sandėlius, kuriuose buvo naudoti augalų apsaugos produktai, kurių sudėtyje yra karvono.
                        Pareiškėjas Komisijai, valstybėms narėms ir Tarnybai pateikia patvirtinamąją informaciją, susijusią su:

                                    —

                                    vandens apdorojimo procesų poveikiu paviršiniame vandenyje esančių liekanų pobūdžiui, kai paviršinis ar požeminis vanduo yra išgaunamas geriamajam vandeniui.

                              Pareiškėjas šią informaciją pateikia per dvejus metus nuo tada, kai Komisija paviešino rekomendacinį dokumentą dėl vandens apdorojimo procesų poveikio paviršiniame ir požeminiame vandenyje esančių liekanų pobūdžiui vertinimo.

               (1)  Išsamesnė informacija apie veikliosios medžiagos tapatybę ir specifikaciją pateikta pratęsimo ataskaitoje.

            II PRIEDAS
            Komisijos įgyvendinimo reglamento (ES) Nr. 540/2011 priedas iš dalies keičiamas taip:

                        1)

                        A dalyje karvonui skirtas 165 įrašas išbraukiamas;

                        2)

                        B dalis papildoma šiuo įrašu:

                                    Nr.

                                    Įprastas pavadinimas, identifikavimo numeriai

                                    IUPAC pavadinimas

                                    Grynumas (1)

                                    Patvirtinimo data

                                    Patvirtinimo galiojimo pabaiga

                                    Konkrečios nuostatos

                                    „135

                                    Karvonas
                                    244-16-8 (d-karvonas = S-karvonas = (+)-karvonas)
                                    Karvonas: 602
                                    d-karvonas: nepriskirtas

                                    (S)-5-izopropenil-2-metilcikloheks-2-en-1-onas
                                    arba
                                    (S)-p-menta-6,8-dien-2-onas

                                    923 g/kg d-karvono

                                    2019 m. rugpjūčio 1 d.

                                    2034 m. liepos 31 d.

                                    Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į karvono patvirtinimo pratęsimo ataskaitos išvadas, visų pirma į jos I ir II priedėlius.
                                    Atlikdamos šį bendrą vertinimą valstybės narės ypatingą dėmesį skiria:

                                                —

                                                su šia medžiaga dirbančių asmenų saugai, užtikrindamos, kad naudojimo sąlygose būtų reikalavimas naudoti tinkamas asmens apsaugos priemones.

                                          Naudojimo sąlygose prireikus nurodomos rizikos mažinimo priemonės. Visų pirma, reikia atkreipti dėmesį į būtiną laiko tarpą, po kurio galima įeiti į sandėlius, kuriuose buvo naudoti augalų apsaugos produktai, kurių sudėtyje yra karvono.
                                    Pareiškėjas Komisijai, valstybėms narėms ir Tarnybai pateikia patvirtinamąją informaciją, susijusią su:

                                                —

                                                vandens apdorojimo procesų poveikiu paviršiniame vandenyje esančių liekanų pobūdžiui, kai paviršinis ar požeminis vanduo yra išgaunamas geriamajam vandeniui.

                                          Pareiškėjas šią informaciją pateikia per dvejus metus nuo tada, kai Komisija paviešino rekomendacinį dokumentą dėl vandens apdorojimo procesų poveikio paviršiniame ir požeminiame vandenyje esančių liekanų pobūdžiui vertinimo.“

               (1)  Išsamesnė informacija apie veikliosios medžiagos tapatybę ir specifikaciją pateikta pratęsimo ataskaitoje.


title: 2019 m. gegužės 7 d. Komisijos įgyvendinimo reglamentas (ES) 2019/707, kuriuo dėl veikliųjų medžiagų alfa cipermetrino, beflubutamido, benalaksilo, bentiavalikarbo, bifenazato, boskalido, bromoksinilo, kaptano, ciazofamido, desmedifamo, dimetoato, dimetomorfo, diurono, etefono, etoksazolio, famoksadono, fenamifoso, flumioksazino, fluoksastrobino, folpeto, foramsulfurono, formetanato, metalaksilo-M, metiokarbo, metribuzino, milbemektino, Paecilomyces lilacinus (padermė 251), fenmedifamo, fosmeto, metilpirimifoso, propamokarbo, protiokonazolo, s-metolachloro ir tebukonazolio patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (Tekstas svarbus EEE.)

text:
8.5.2019

                  LT

                  Europos Sąjungos oficialusis leidinys

                  L 120/16

         KOMISIJOS ĮGYVENDINIMO REGLAMENTAS (ES) 2019/707
         2019 m. gegužės 7 d.
         kuriuo dėl veikliųjų medžiagų alfa cipermetrino, beflubutamido, benalaksilo, bentiavalikarbo, bifenazato, boskalido, bromoksinilo, kaptano, ciazofamido, desmedifamo, dimetoato, dimetomorfo, diurono, etefono, etoksazolio, famoksadono, fenamifoso, flumioksazino, fluoksastrobino, folpeto, foramsulfurono, formetanato, metalaksilo-M, metiokarbo, metribuzino, milbemektino, Paecilomyces lilacinus (padermė 251), fenmedifamo, fosmeto, metilpirimifoso, propamokarbo, protiokonazolo, s-metolachloro ir tebukonazolio patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 17 straipsnio pirmą pastraipą,
         kadangi:

                     (1)

                     Komisijos įgyvendinimo reglamento (ES) Nr. 540/2011 (2) priedo A dalyje išvardytos veikliosios medžiagos, laikomos patvirtintomis pagal Reglamentą (EB) Nr. 1107/2009;

                     (2)

                     veikliųjų medžiagų famoksadono, flumioksazino ir metalaksilo-M patvirtinimo galiojimas Komisijos įgyvendinimo reglamentu (ES) 2018/917 (3) buvo pratęstas iki 2019 m. birželio 30 d. Paraiškos dėl veikliųjų medžiagų famoksadono, flumioksazino ir metalaksilo-M įrašų Tarybos direktyvos 91/414/EEB (4) I priede galiojimo pratęsimo buvo pateiktos pagal Komisijos reglamento (ES) Nr. 1141/2010 (5) 4 straipsnį;

                     (3)

                     veikliųjų medžiagų alfa cipermetrino, beflubutamido, benalaksilo, bentiavalikarbo, bifenazato, boskalido, bromoksinilo, kaptano, ciazofamido, desmedifamo, dimetoato, dimetomorfo, etefono, etoksazolio, fenamifoso, fluoksastrobino, folpeto, foramsulfurono, formetanato, metiokarbo, metribuzino, milbemektino, Paecilomyces lilacinus (padermė 251), fenmedifamo, fosmeto, metilpirimifoso, propamokarbo, protiokonazolo ir s-metolachloro patvirtinimo galiojimas Įgyvendinimo reglamentu (ES) 2018/917 buvo pratęstas iki 2019 m. liepos 31 d.;

                     (4)

                     veikliosios medžiagos diurono patvirtinimo galiojimas Komisijos įgyvendinimo reglamentu (ES) 2018/1262 (6) buvo pratęstas iki 2019 m. rugsėjo 30 d.;

                     (5)

                     veikliosios medžiagos tebukonazolio patvirtinimo galiojimas baigiasi 2019 m. rugpjūčio 31 d. (7);

                     (6)

                     paraiškos dėl 3–5 konstatuojamosiose dalyse išvardytų medžiagų patvirtinimo galiojimo pratęsimo buvo pateiktos pagal Komisijos įgyvendinimo reglamentą (ES) Nr. 844/2012 (8);

                     (7)

                     atsižvelgiant į tai, kad medžiagas įvertinti pavėluota dėl nuo pareiškėjų nepriklausančių priežasčių, šių veikliųjų medžiagų patvirtinimas veikiausiai baigs galioti prieš priimant sprendimą dėl jo pratęsimo. Todėl reikia pratęsti jų patvirtinimo galiojimą;

                     (8)

                     atsižvelgiant į Reglamento (EB) Nr. 1107/2009 17 straipsnio pirmos pastraipos tikslą, tais atvejais, kai Komisija turi priimti reglamentą, kuriame bus nustatyta, kad šio reglamento priede nurodytų veikliųjų medžiagų patvirtinimo galiojimas nepratęsiamas, nes neatitinka patvirtinimo kriterijų, Komisija turi nustatyti galiojimo pabaigos datą – ji bus arba ta pati, kaip ir prieš priimant šį reglamentą, arba diena, kurią įsigalioja reglamentas dėl veikliųjų medžiagų patvirtinimo galiojimo nepratęsimo, priklausomai nuo to, kuri iš šių datų bus vėlesnė. Tais atvejais, kai Komisija turi priimti reglamentą, kuriuo pratęsiamas šio reglamento priede nurodytos veikliosios medžiagos patvirtinimo galiojimas, Komisija stengsis nustatyti, kai tinkama konkrečiomis aplinkybėmis, kuo ankstesnę taikymo datą;

                     (9)

                     todėl Įgyvendinimo reglamentas (ES) Nr. 540/2011 turėtų būti atitinkamai iš dalies pakeistas;

                     (10)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento priedą.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. gegužės 7 d.

                  Komisijos vardu

                  Pirmininkas

               Jean-Claude JUNCKER

            (1)  OL L 309, 2009 11 24, p. 1.

            (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (3)  2018 m. birželio 27 d. Komisijos įgyvendinimo reglamentas (ES) 2018/917, kuriuo dėl veikliųjų medžiagų alfa cipermetrino, beflubutamido, benalaksilo, bentiavalikarbo, bifenazato, boskalido, bromoksinilo, kaptano, karvono, chlorprofamo, ciazofamido, desmedifamo, dimetoato, dimetomorfo, dikvato, etefono, etoprofoso, etoksazolio, famoksadono, fenamidono, fenamifoso, flumioksazino, fluoksastrobino, folpeto, foramsulfurono, formetanato, Gliocladium catenulatum (padermė J1446), izoksaflutolo, metalaksilo-M, metiokarbo, metoksifenozido, metribuzino, milbemektino, oksasulfurono, Paecilomyces lilacinus (padermė 251), fenmedifamo, fosmeto, metilpirimifoso, propamokarbo, protiokonazolo, pimetrozino ir s-metolachloro patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 163, 2018 6 28, p. 13).

            (4)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

            (5)  2010 m. gruodžio 7 d. Komisijos reglamentas (ES) Nr. 1141/2010, kuriuo nustatomi antrosios grupės veikliųjų medžiagų įrašų Tarybos direktyvos 91/414/EEB I priede patvirtinimo pratęsimo tvarka ir tų medžiagų sąrašas (OL L 322, 2010 12 8, p. 10).

            (6)  2018 m. rugsėjo 20 d. Komisijos įgyvendinimo reglamentas (ES) 2018/1262, kuriuo dėl veikliųjų medžiagų 1-metil-ciklopropeno, beta ciflutrino, chlortalonilo, chlortolurono, klomazono, cipermetrino, daminozido, deltametrino, p-dimetenamido, diurono, fludioksonilo, flufenaceto, flurtamono, fostiazato, indoksakarbo, MCPA, MCPB, prosulfokarbo, metiltiofanato ir tribenurono patvirtinimo galiojimo laikotarpio pratęsimo iš dalies keičiamas Įgyvendinimo reglamentas (ES) Nr. 540/2011 (OL L 238, 2018 9 21, p. 62).

            (7)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (8)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

            PRIEDAS
            Įgyvendinimo reglamento (ES) Nr. 540/2011 priedo A dalis iš dalies keičiama taip:

                        (1)

                        šeštoje skiltyje famoksadono (35 įrašas) patvirtinimo galiojimo pabaigos data pakeičiama į „2020 m. birželio 30 d.“;

                        (2)

                        šeštoje skiltyje metalaksilo-M (37 įrašas) patvirtinimo galiojimo pabaigos data pakeičiama į „2020 m. birželio 30 d.“;

                        (3)

                        šeštoje skiltyje flumioksazino (39 įrašas) patvirtinimo galiojimo pabaigos data pakeičiama į „2020 m. birželio 30 d.“;

                        (4)

                        šeštoje skiltyje foramsulfurono (44 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (5)

                        šeštoje skiltyje ciazofamido (46 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (6)

                        šeštoje skiltyje alfa cipermetrino (83 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (7)

                        šeštoje skiltyje benalaksilo (84 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (8)

                        šeštoje skiltyje bromoksinilo (85 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (9)

                        šeštoje skiltyje desmedifamo (86 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (10)

                        šeštoje skiltyje fenmedifamo (88 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (11)

                        šeštoje skiltyje s-metolachloro (97 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (12)

                        šeštoje skiltyje etoksazolio (99 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (13)

                        šeštoje skiltyje bifenazato (109 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (14)

                        šeštoje skiltyje milbemektino (110 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (15)

                        šeštoje skiltyje fenamifoso (141 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (16)

                        šeštoje skiltyje etefono (142 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (17)

                        šeštoje skiltyje kaptano (145 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (18)

                        šeštoje skiltyje folpeto (146 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (19)

                        šeštoje skiltyje formetanato (147 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (20)

                        šeštoje skiltyje metiokarbo (148 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (21)

                        šeštoje skiltyje dimetoato (149 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (22)

                        šeštoje skiltyje dimetomorfo (150 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (23)

                        šeštoje skiltyje metribuzino (152 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (24)

                        šeštoje skiltyje fosmeto (153 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (25)

                        šeštoje skiltyje propamokarbo (154 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (26)

                        šeštoje skiltyje metilpirimifoso (156 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (27)

                        šeštoje skiltyje beflubutamido (158 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (28)

                        šeštoje skiltyje bentiavalikarbo (163 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (29)

                        šeštoje skiltyje boskalido (164 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (30)

                        šeštoje skiltyje fluoksastrobino (166 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (31)

                        šeštoje skiltyje Paecilomyces lilacinus (padermė 251) (167 įrašas) patvirtinimo galiojimo pabaigos data pakeičiama į „2020 m. liepos 31 d.“;

                        (32)

                        šeštoje skiltyje protiokonazolo (168 įrašas) patvirtinimo galiojimo pabaigos data pakeičiama į „2020 m. liepos 31 d.“

                        (33)

                        šeštoje skiltyje diurono (192 įrašas) patvirtinimo galiojimo pabaigos data pakeičiama į „2020 m. rugsėjo 30 d.“;

                        (34)

                        šeštoje skiltyje tebukonazolio (268 įrašas) patvirtinimo galiojimo pabaigos data pakeičiama į „2020 m. rugpjūčio 31 d.“.


title: 2019 m. gegužės 22 d. Komisijos įgyvendinimo reglamentas (ES) 2019/889, kuriuo patvirtinamas saugomos kilmės vietos nuorodos ar saugomos geografinės nuorodos „Barbera d'Asti“ (SKVN) specifikacijos pakeitimas

text:
29.5.2019

                  LT

                  Europos Sąjungos oficialusis leidinys

                  L 142/47

         KOMISIJOS ĮGYVENDINIMO REGLAMENTAS (ES) 2019/889
         2019 m. gegužės 22 d.
         kuriuo patvirtinamas saugomos kilmės vietos nuorodos ar saugomos geografinės nuorodos „Barbera d'Asti“ (SKVN) specifikacijos pakeitimas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 99 straipsnį,
         kadangi:

                     (1)

                     Komisija išnagrinėjo Italijos pagal Reglamento (ES) Nr. 1308/2013 105 straipsnį pateiktą saugomos kilmės vietos nuorodos „Barbera d'Asti“ specifikacijos pakeitimo paraišką;

                     (2)

                     specifikacijos pakeitimo paraišką Komisija paskelbė Europos Sąjungos oficialiajame leidinyje (2), kaip reikalaujama Reglamento (ES) Nr. 1308/2013 97 straipsnio 3 dalyje;

                     (3)

                     prieštaravimo pareiškimų pagal Reglamento (ES) Nr. 1308/2013 98 straipsnį Komisija negavo;

                     (4)

                     todėl reikėtų patvirtinti specifikacijos pakeitimą pagal Reglamento (ES) Nr. 1308/2013 99 straipsnį;

                     (5)

                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

               PRIĖMĖ ŠĮ REGLAMENTĄ:

            1 straipsnis

               Europos Sąjungos oficialiajame leidinyje paskelbtas pavadinimo „Barbera d'Asti“ (SKVN) specifikacijos pakeitimas patvirtinamas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. gegužės 22 d.

                  Komisijos vardu

               Phil HOGAN

                  Komisijos narys

            (1)  OL L 347, 2013 12 20, p. 671.

            (2)  OL C 60, 2019 2 15, p. 4.


title: 2019 m. gegužės 27 d. Komisijos įgyvendinimo reglamentas (ES) 2019/890, kuriuo nustatomi specialūs žemės riešutų importo iš Gambijos ir Sudano reikalavimai ir iš dalies keičiami Reglamentas (EB) Nr. 669/2009 ir Įgyvendinimo reglamentas(ES) Nr. 884/2014 (Tekstas svarbus EEE.)

text:
29.5.2019

                  LT

                  Europos Sąjungos oficialusis leidinys

                  L 142/48

         KOMISIJOS ĮGYVENDINIMO REGLAMENTAS (ES) 2019/890
         2019 m. gegužės 27 d.
         kuriuo nustatomi specialūs žemės riešutų importo iš Gambijos ir Sudano reikalavimai ir iš dalies keičiami Reglamentas (EB) Nr. 669/2009 ir Įgyvendinimo reglamentas(ES) Nr. 884/2014
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (1), ypač į jo 53 straipsnio 1 dalies b punkto ii papunktį,
         atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (2), ypač į jo 15 straipsnio 5 dalį,
         kadangi:

                     (1)

                     Komisijos reglamentu (EB) Nr. 669/2009 (3) nustatoma atliktina sustiprinta tam tikrų negyvūninių pašarų ir maisto produktų, išvardytų to reglamento I priede, importo oficialioji kontrolė. Nuo 2015 m. spalio mėn. jau vykdoma sustiprinta oficialioji žemės riešutų iš Gambijos kontrolė dėl aflatoksinų aptikimo. Be to, nuo 2014 m. balandžio mėn. vykdoma sustiprinta oficialioji žemės riešutų iš Sudano kontrolė dėl aflatoksinų aptikimo;

                     (2)

                     valstybių narių pagal Reglamentą (EB) Nr. 669/2009 vykdoma šių prekių oficialioji kontrolė rodo, kad yra arba daug nuolatinių nustatytos didžiausios aflatoksinų koncentracijos reikalavimų nesilaikymo atvejų, arba, iš pradžių nustačius daug neatitikties atvejų, smarkiai sumažėjo importui į Sąjungą pateiktų siuntų skaičius. Šie rezultatai – įrodymas, kad šių maisto produktų ir pašarų importas kelią pavojų gyvūnų ir žmonių sveikatai. Kelerius metus vykdžius dažnesnę kontrolę prie Sąjungos sienų, nepastebėta jokių teigiamų pokyčių;

                     (3)

                     Komisijos įgyvendinimo reglamentu (ES) Nr. 884/2014 (4) nustatyti specialieji reikalavimai iš tam tikrų trečiųjų šalių importuojamiems pašarams ir maisto produktams, kurie gali būti užteršti aflatoksinais. Šiuo metu jie netaikomi iš Gambijos ir Sudano importuojamiems žemės riešutams;

                     (4)

                     siekiant apsaugoti žmonių ir gyvūnų sveikatą Sąjungoje, be sustiprintos oficialiosios kontrolės maisto produktams ir pašarams iš Gambijos ir Sudano būtina nustatyti specialius reikalavimus. Prie visų žemės riešutų iš Gambijos ir Sudano siuntų turėtų būti pridedamas sveikumo sertifikatas, kuriame būtų nurodyta, kad paimti produktų ėminiai, jie ištirti, ar nėra aflatoksinų, ir nustatyta, kad jie atitinka Sąjungos teisės aktus. Ėminių ėmimo ir tyrimo rezultatai turėtų būti pridėti prie sveikumo sertifikato;

                     (5)

                     atsižvelgiant į tai, kad džiovintose figose iš Turkijos dažnai viršijama nustatytoji didžiausia leidžiamoji aflatoksinų koncentracija, yra tikslinga nustatyti nuo 10 % iki 20 % dažnesnius džiovintų figų iš Turkijos atitikties ir fizinius tikrinimus dėl aflatoksinų. Be to, taip pat pranešta apie tai, kad džiovintose figose iš Turkijos dažnai nustatoma didelė ochratoksino A koncentracija;

                     (6)

                     pagal galiojančią išimtį, siuntoms, skirtoms tik privatiems asmenims asmeniniam vartojimui ar naudojimui, Įgyvendinimo reglamentas (ES) Nr. 884/2014 netaikomas. Tokią išimtį taip pat yra tikslinga taikyti pašarų ir maisto produktų, siunčiamų kaip prekybos pavyzdžiai, ėminiai arba demonstravimo priemonės parodoms ir kurie nėra skirti pateikti rinkai arba yra siunčiami naudoti mokslo tikslais, siuntoms. Tai susiję su labai mažomis tam tikrų pašarų ir maisto produktų siuntomis, tačiau atsižvelgiant į produktų, kuriems jos taikomos, įvairovę, nebūtina nustatyti tam tikro konkretaus svorio. Tačiau, siekiant išvengti piktnaudžiavimo, be pirmiau minėtų išimties taikymo reikalavimų, nustatomas didžiausias svoris. Atsižvelgiant į nedidelę riziką, kurią tokios siuntos kelia visuomenės sveikatai, būtų neproporcinga reikalauti, kad prie šių siuntų būtų pridedamas sveikumo sertifikatas arba ėminių ėmimo ir analitinių tyrimų rezultatai;

                     (7)

                     Brazilijos, Etiopijos, Argentinos ir Azerbaidžano valdžios institucijos pranešė Komisijai apie kompetentingos institucijos, kurios įgaliotas atstovas turi teisę pasirašyti sveikumo sertifikatą, pakeitimą. Todėl tie pakeitimai turėtų būti atitinkamai įtraukti į Įgyvendinimo reglamentą (ES) Nr. 884/2014;

                     (8)

                     be to, dėl pastaruoju metu įvykusių KN kodo pakeitimų tikslinga atnaujinti atitinkamus Capsicum annuum KN kodus, taip pat suteikti KN kodus lazdyno riešutų pastai ir taip pat paruoštoms arba konservuotoms figoms, įskaitant mišinius, nes tais aprašymą atitinkančiais produktais prekiaujama naudojant šiuos kodus;

                     (9)

                     todėl Reglamentas (EB) Nr. 669/2009 ir Įgyvendinimo reglamentas (ES) Nr. 884/2014 turėtų būti atitinkamai iš dalies pakeisti;

                     (10)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 669/2009 I priedas iš dalies keičiamas pagal šio reglamento I priedą.

            2 straipsnis
            Įgyvendinimo reglamentas (ES) Nr. 884/2014 iš dalies keičiamas taip:

                        1)

                        1 straipsnio 1 dalis papildoma šiais o ir p punktais:

                                    „o)

                                    Gambijos kilmės arba iš jos siunčiamiems negliaudytiems ir gliaudytiems žemės riešutams, žemės riešutų sviestui, kitais būdais paruoštiems ar konservuotiems žemės riešutams (pašarai ir maisto produktai);

                                    p)

                                    Sudano kilmės arba iš jos siunčiamiems negliaudytiems ir gliaudytiems žemės riešutams, žemės riešutų sviestui, kitais būdais paruoštiems ar konservuotiems žemės riešutams (pašarai ir maisto produktai);“;

                        2)

                        1 straipsnio 3 dalis pakeičiama taip:

                           „3.   Šis reglamentas netaikomas 1 ir 2 dalyse nurodytų pašarų ir maisto produktų siuntoms, skirtoms tik privatiems asmenims asmeniniam vartojimui ar naudojimui. Jei kyla abejonių, prievolė įrodyti tenka siuntos gavėjui. Šis reglamentas taip pat netaikomas pašarų ir maisto produktų, siunčiamų kaip prekybos pavyzdžiai, laboratoriniai ėminiai arba demonstravimo priemonės parodoms ir kurie nėra skirti pateikti rinkai arba yra siunčiami naudoti mokslo tikslais, siuntoms.
                           Pirmoje pastraipoje nurodytų siuntų bruto svoris bet kokiu atveju turi neviršyti 30 kg.“

                        3)

                        5 straipsnio 2 dalis iš dalies keičiama taip:

                                    a)

                                    a punktas pakeičiamas taip:

                                                „a)

                                                Žemės ūkio, gyvulininkystės reikalų ir maisto tiekimo ministerija (MAPA) (Ministério da Agricultura, Pecuária e Abastecimento (MAPA)) ir Sistema Nacional de Vigilância Sanitária (SNVS) pašarams ir maisto produktams iš Brazilijos;“;

                                    b)

                                    j, k ir l punktai pakeičiami taip:

                                                „j)

                                                Etiopijos maisto, medicinos ir sveikatos priežiūros administravimo ir kontrolės institucija (FMHACA) maisto produktams iš Etiopijos;

                                                k)

                                                Nacionalinė žemės ūkio maisto produktų sveikumo ir kokybės tarnyba (Servicio Nacional de Sanidad y Calidad Agroalimentaria (SENASA)) ir Nacionalinis mitybos institutas (Instituto Nacional de Alimentos (INAL)) pašarams ir maisto produktams iš Argentinos;

                                                l)

                                                Azerbaidžano Respublikos maisto saugos tarnyba maisto produktams iš Azerbaidžano;“;

                                    c)

                                    įterpiami šie m ir n punktai:

                                                „m)

                                                Maisto saugos ir kokybės tarnyba pašarams ir maisto produktams iš Gambijos;

                                                n)

                                                Žemės ūkio ir miškininkystės ministerija pašarams ir maisto produktams iš Sudano“.

                        4)

                        Įgyvendinimo reglamento (ES) Nr. 884/2014 I priedas iš dalies keičiamas pagal šio reglamento II priedą.

            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            2 straipsnio 1 dalyje nurodytos pašarų ir maisto produktų siuntos, iš kilmės šalies išgabentos prieš įsigaliojant šiam reglamentui, į Sąjungą gali būti importuojamos prie jų nepridedant sveikumo sertifikatų ir ėminių ėmimo bei tyrimo rezultatų.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. gegužės 27 d.

                  Komisijos vardu

                  Pirmininkas

               Jean-Claude JUNCKER

            (1)  OL L 31, 2002 2 1, p. 1.

            (2)  OL L 165, 2004 4 30, p. 1.

            (3)  2009 m. liepos 24 d. Komisijos reglamentas (EB) Nr. 669/2009, kuriuo įgyvendinamos Europos Parlamento ir Tarybos reglamento (EB) Nr. 882/2004 nuostatos dėl sustiprintos tam tikrų negyvūninės kilmės pašarų ir maisto produktų importo oficialios kontrolės ir iš dalies keičiamas Sprendimas 2006/504/EB (OL L 194, 2009 7 25, p. 11).

            (4)  2014 m. rugpjūčio 13 d. Komisijos įgyvendinimo reglamentas (ES) Nr. 884/2014, kuriuo nustatomi specialūs reikalavimai iš tam tikrų trečiųjų šalių importuojamiems tam tikriems pašarams ir maisto produktams, kurie gali būti užteršti aflatoksinais, ir kuriuo panaikinamas Reglamentas (EB) Nr. 1152/2009 (OL L 242, 2014 8 14, p. 4).

            I PRIEDAS
            Reglamento (EB) Nr. 669/2009 I priede išbraukiami šie įrašai:

                           Pašarai ir maisto produktai
                           (numatoma paskirtis)

                           KN kodas (1)

                           TARIC poskyris

                           Kilmės šalis

                           Pavojus

                           Importuojamų produktų fizinio ir atitikties tikrinimo dažnumas (%)

                                       „—

                                       Žemės riešutai, negliaudyti

                                       —

                                    1202 41 00

                           Gambija (GM)

                           Aflatoksinai

                           50

                                       —

                                       Žemės riešutai, gliaudyti

                                       —

                                    1202 42 00

                                       —

                                       Žemės riešutų sviestas

                                       —

                                    2008 11 10

                                       —

                                       Žemės riešutai, paruošti arba konservuoti kitais būdais

                                       —

                                       2008 11 91 ;
                                       2008 11 96 ;
                                       2008 11 98

                                 (Pašarai ir maisto produktai)

                                       —

                                       Žemės riešutai, negliaudyti

                                       —

                                    1202 41 00

                           Sudanas (SD)

                           Aflatoksinai

                           50“

                                       —

                                       Žemės riešutai, gliaudyti

                                       —

                                    1202 42 00

                                       —

                                       Žemės riešutų sviestas

                                       —

                                    2008 11 10

                                       —

                                       Žemės riešutai, paruošti arba konservuoti kitais būdais

                                       —

                                       2008 11 91 ;
                                       2008 11 96 ;
                                       2008 11 98

                                 (Pašarai ir maisto produktai)

            II PRIEDAS
            Įgyvendinimo reglamento (ES) Nr. 884/2014 I priedas iš dalies keičiamas taip:

                        1)

                        Įterpiami šie įrašai:

                                    Pašarai ir maisto produktai
                                    (numatomas naudojimas)

                                    KN kodas (1)

                                    TARIC subpozicija

                                    Kilmės šalis arba siunčiančioji šalis

                                    Fizinio ir atitikties tikrinimo dažnumas (%)

                                                „—

                                                Žemės riešutai, negliaudyti

                                                —

                                             1202 41 00

                                    Gambija (GM)

                                    50

                                                —

                                                Žemės riešutai, gliaudyti

                                                —

                                             1202 42 00

                                                —

                                                Žemės riešutų sviestas

                                                —

                                             2008 11 10

                                                —

                                                Žemės riešutai, paruošti arba konservuoti kitais būdais

                                                —

                                                2008 11 91 ;
                                                2008 11 96 ;
                                                2008 11 98

                                          (Pašarai ir maisto produktai)

                                                —

                                                Žemės riešutai, negliaudyti

                                                —

                                             1202 41 00

                                    Sudanas (SD)

                                    50“

                                                —

                                                Žemės riešutai, gliaudyti

                                                —

                                             1202 42 00

                                                —

                                                Žemės riešutų sviestas

                                                —

                                             2008 11 10

                                                —

                                                Žemės riešutai, paruošti arba konservuoti kitais būdais

                                                —

                                                2008 11 91 ;
                                                2008 11 96 ;
                                                2008 11 98

                                          (Pašarai ir maisto produktai)

                        2)

                        Penktas įrašas, skirtas džiovintoms figoms; riešutų arba džiovintų vaisių mišiniams su figomis; figų pastai ir paruoštoms arba konservuotoms figoms, įskaitant mišinius, iš Turkijos, pakeičiamas taip:

                                                „—

                                                Džiovintos figos

                                                —

                                             0804 20 90

                                    Turkija (TR)

                                    20“

                                                —

                                                Riešutų arba džiovintų vaisių mišiniai su figomis

                                                —

                                             ex 0813 50

                                                —

                                                Džiovintų figų pasta

                                                —

                                                ex 2007 10  arba
                                                ex 2007 99

                                                —

                                                Paruoštos arba konservuotos džiovintos figos, įskaitant mišinius

                                                —

                                                ex 2008 99  arba
                                                ex 2008 97

                                                —

                                                Džiovintų figų miltai, rupiniai ir milteliai

                                                —

                                             ex 1106 30 90

                                          (Maisto produktai)

                        3)

                        Šeštas įrašas, skirtas lazdynų riešutams; riešutų arba džiovintų vaisių mišiniams su lazdynų riešutais; lazdynų riešutų pastai; lazdynų riešutams, paruoštiems arba konservuotiems kitais būdais, įskaitant mišinius; lazdynų riešutų miltams, rupiniams ir milteliams; skaldytiems, supjaustytiems arba susmulkintiems lazdynų riešutams ir lazdynų riešutų aliejui iš Turkijos, pakeičiamas taip:

                                                „—

                                                Lazdynų riešutai (Corylus spp.), su kevalais

                                                —

                                             0802 21 00

                                    Turkija (TR)

                                    5“

                                                —

                                                Lazdynų riešutai (Corylus spp.), be kevalų

                                                —

                                             0802 22 00

                                                —

                                                Riešutų arba džiovintų vaisių mišiniai su lazdynų riešutais

                                                —

                                             ex 0813 50

                                                —

                                                Lazdyno riešutų pasta

                                                —

                                                ex 2007 10  arba
                                                ex 2007 99  arba
                                                ex 2008 97  arba
                                                ex 2008 99

                                                —

                                                Lazdynų riešutai, paruošti arba konservuoti kitais būdais, įskaitant mišinius

                                                —

                                             ex 2008 19

                                                —

                                                Lazdynų riešutų miltai, rupiniai ir milteliai

                                                —

                                             ex 1106 30 90

                                                —

                                                Skaldyti, supjaustyti ir susmulkinti lazdynų riešutai

                                                —

                                             ex 0802 22 00

                                                —

                                                Skaldyti, supjaustyti ir susmulkinti lazdynų riešutai, paruošti arba konservuoti kitais būdais

                                                —

                                             ex 2008 19

                                                —

                                                Lazdynų riešutų aliejus

                                                —

                                             ex 1515 90 99

                                          (Maisto produktai)

                        4)

                        Dvyliktas įrašas, skirtas Capsicum annuum, sveikiems, grūstiems arba maltiems; Capsicum genties džiovintiems vaisiams, sveikiems, išskyrus saldžiąsias paprikas (Capsicum annuum) ir muskatams (Myristica fragrans) iš Indijos, pakeičiamas taip:

                                                „—

                                                   Capsicum annuum, sveiki

                                                —

                                             0904 21 10

                                    Indija (IN)

                                    20“

                                                —

                                                   Capsicum annuum, grūsti arba malti

                                                —

                                             ex 0904 22 00

                                    11; 19

                                                —

                                                   Capsicum genties džiovinti vaisiai, sveiki, išskyrus saldžiąsias paprikas (Capsicum annuum)

                                                —

                                             ex 0904 21 90

                                    20

                                                —

                                                Muskatai (Myristica fragrans)

                                                —

                                                0908 11 00 ;
                                                0908 12 00

                                          (Maisto produktai – džiovinti prieskoniai)